Κύπελλο Ελλάδος ποδοσφαίρου ανδρών 1979-80

Στην **38η** διοργάνωση του **κυπέλλου Ελλάδας 1979-80** συμμετείχαν συνολικά 58 ομάδες (18 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. 

Ήταν η χρονιά που για πρώτη φορά έφτανε στην κατάκτηση του κυπέλλου ομάδα εκτός της Αττικής και της Θεσσαλονίκης. Ήταν η Καστοριά, η οποία έκανε την έκπληξη κερδίζοντας στον τελικό τον Ηρακλή με το εντυπωσιακό σκορ 5-2, ενώ παράλληλα εξασφάλισε για πρώτη και μοναδική ως τώρα φορά συμμετοχή της στο Κύπελλο Κυπελλούχων Ευρώπης. Αξιοσημείωτο είναι ότι μία εβδομάδα νωρίτερα, ο *Γηραιός* είχε επικρατήσει για το πρωτάθλημα με 3-1 εντός έδρας στην τελευταία και βαθμολογικά αδιάφορη αγωνιστική (ο γηπεδούχος μακριά από την ευρωπαϊκή έξοδο και οι *Γουναράδες* από τον υποβιβασμό), όπως και προ 4μήνου με 1-0 κατά τον αγώνα του α' γύρου στην Καστοριά.

Στην πορεία της προς τον τελικό η Καστοριά απέκλεισε διαδοχικά τους Εθνικό (με νίκη στην παράταση κι ενώ οι ηττημένοι είχαν συνολικά 5 δοκάρια), Καβάλα, Ολυμπιακό Λουτρακίου, ΑΕΛ και Μακεδονικό. Με τη σειρά του ο Ηρακλής απέκλεισε μόνο μία ομάδα Α' εθνικής, τον ΠΑΟΚ, μάλιστα και οι 2 αγώνες των ημιτελικών έγιναν στην έδρα του Ηρακλή, το Καυτανζόγλειο και συνοδεύτηκαν από καταγγελίες για απόπειρα δωροδοκίας από πλευράς Ηρακλή σε ποδοσφαιριστή του ΠΑΟΚ, κάτι που σαν συνέπεια για τον Ηρακλή είχε την τιμωρία του με υποβιβασμό στη Β' εθνική. Οι καταγγελίες αργότερα αποδείχτηκαν ψευδείς αλλά η απόφαση περί υποβιβασμού δεν αναιρέθηκε. Αξιοσημείωτο είναι ότι, ακόμα και σε περίπτωση καταδικαστικής απόφασης κατά του Ηρακλή, η προβλεπόμενη ποινή δεν ήταν ο υποβιβασμός από το εθνικό πρωτάθλημα, αλλά ο αποκλεισμός σε εκείνη και στην επόμενη χρονιά στο κύπελλο, αφού εξάλλου εκεί θα είχε τελεστεί η παράβαση.

Νωρίτερα ο ΠΑΟΚ είχε αποκλείσει διαδοχικά τους Ολυμπιακό, ΑΕΚ και Άρη πριν αποκλειστεί από τον συμπολίτη του Ηρακλή, ενώ και με τον αποκλεισμό του Παναθηναϊκού στον Β' γύρο από τον ΠΑΣ Γιάννινα, στην ουσία άνοιξε ο δρόμος προς τις 2 ομάδες - "αουτσάιντερ" να φτάσουν ως τον τελικό του κυπέλλου. 

Από τους αγώνες του Α' γύρου ξεχώρισαν οι ευρείες σε έκταση νίκες που πέτυχαν Παναθηναϊκός, Ολυμπιακός, ΠΑΟΚ και Ηρακλής επί ομάδων Β' εθνικής. Πρώτος σκόρερ της διοργάνωσης αναδείχθηκε ο Τάκης Τσιρώνης με 9 γκολ (τα 3 στον τελικό). Η επιτυχία της ομάδας της Καστοριάς άνοιξε το δρόμο σε αρκετούς ποδοσφαιριστές της να κάνουν σημαντικά βήματα στην καριέρα τους, καθώς τα επόμενα χρόνια παίκτες όπως οι Σαργκάνης, Σημαιοφορίδης, Παπαβασιλείου και Δίντσικος αποκτήθηκαν από τις 3 ομάδες του τέως ΠΟΚ.

## Οι αγώνες

## Ο τελικός
* Αθήνα, Γήπεδο Νέας Φιλαδέλφειας, Κυριακή 25 Μαΐου 1980
* 24px **[[Α.Γ.Σ.Κ. Καστοριά|Καστοριά]]** -  **5-2** (ημίχρονο: 1-1)
* **Σκόρερς**: Παπαδόπουλος (40' 13px|Πετυχημένο αυτογκόλ), Δίντσικος (49' 13px|Πετυχημένο κεφαλιά), Τσιρώνης (69' 13px|Πετυχημένο σουτ, 87' 13px|Πετυχημένο σουτ, 90' + 2' 13px|Πετυχημένο πέναλτι) -- Καλαμπάκας (14' 13px|Πετυχημένο πέναλτι), Μαυροδουλάκης (80' 13px|Πετυχημένο κεφαλιά) 
***Αποβολή**: 54' 10px Μιχαηλίδης
***Διαιτητής**: Βασίλης Βουράκης (Πειραιά) -- Επόπτες: Δέδες, Βασάρας
***Εισιτήρια**: 9.741
***Τηλεοπτική μετάδοση**: ΕΡΤ (Γιάννης Διακογιάννης)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1979-1980